Gunilla Ahren. Gunilla Ahren (1944-yil 9-fevralda tugʻilgan) – nafaqadagi shved togʻ changʻisi bilan shugʻullangan paralimpiya sportchisi. U 1984-yilda Avstriyaning Insbruk shahrida boʻlib oʻtgan qishki Paralimpiya oʻyinlarida va 1988-yilgi Qishki Paralimpiya oʻyinlarida togʻ changʻisi yoʻnalishi boʻyicha oʻz mamlakati shaʼnini himoya qilgan va oltita medalni qoʻlga kiritgan. Jumladan, toʻrtta oltin, bitta kumush va bitta bronza medallari. Faoliyati. Gunilla Ahren 1984-yilgi Qishki Paralimpiya oʻyinlarida LW6/8 toifasida ishtirok etgan. U toʻrtta oltin medalni qoʻlga kiritgan: slalomda (1:16,04 vaqt koʻrsatkichi bilan), gigant slalomda (1:28,68 vaqt koʻrsatkichi bilan), pastga tushishda (1:09,20 vaqt koʻrsatkichi bilan) va Alp togʻlarida super kombinatsiyalangan bahslarda gʻolib boʻlgan. Gunilla Aren 1988-yilgi Qishki Paralimpiya oʻyinlarida ham qatnashgan. U slalom poygasida kumush medalni qoʻlga kiritgan (Martina Altenberger1:15,63 vaqt koʻrsatkichi bilan oltin va Eszbieta Dadok 1:37,46 vaqt koʻrsatkichi bilan bronza) va pastga tushishda bronza medalini 1:17,64 vaqt koʻrsatkichi bilan qoʻlga kiritgan (Martina Altenberger 1:13,87 va Nensi Gustafson 1:14,51). Bundan tashqari, u gigant slalom bahslarida ham ishtirok etgan. Gunilla Ahren 1990-yilgi Jahon Paralimpiya chempionatida ham qatnashgan.